Gazeli (Ćatić)/III
<s><poem>
Za zavjesom tvoga stida ljepota se vječna krije,
S mirisave usne tvoje genij pjesme Kevser pije.</s>

<s>U kraljevstvu mističnome na podnožju tvoga trona,
Klanjajuć se, psalme poju sve anđeli i hurije.</s>

<s>U ponoći tvoje kose sjaju zv'jezda mirijade,
Iz svake se r'ječi tvoje tisuć čarnih misli lije.</s>

<s>Uz mig su ti tajnim trakom svi ašici privezani,
S tvoga čela dobrota ih kao snažno sunce grije.</s>

<s>O, Ljepoto jedinstvena, u zanosu Musa evo
Tebe gleda, a u srcu beskrajna mu ljubav vrije! </poem></s>

<s>Musa Ćazim Ćatić</s>

